పెట్టుబడి తక్కువ- దిగుబడి ఎక్కు
 
చెన్నై,: పెట్టుబడి ఎక్కువగా అవసరంలేని కనీస మొత్తంతోనే సాగుచేసి ఆశాజనకంగా దిగు బడులు సాధించే మునగసాగుపై బంజరుభూముల రైతులు ఎక్కువ దృష్టిపెడుతున్నారు. నీటిపారు దలసౌకర్యంపై ఆధారపడనవసరంలేకుండా కేవలం ప్రకృతి వనరులపైనే సాగయ్యేమునగ సాగుకు దేశం లో మంచి డిమాండ్‌ పెరిగింది. పికెఎం2, భాగ్య కెడిఎం1, రోహిత్‌1, సిద్ధి వినాయక రకాలను సాగు చేసి చిన్నరైతులు సైతం లక్షల్లో ఆర్జిస్తున్నారు. ప్రాచీనకాలం నుంచి ఆయుర్వేదంలో మునగకు మంచి ప్రాధాన్యత ఉంది. ముంబై, హైదరాబాద్‌, చెన్నై, గుజరాత్‌, మహారాష్ట్ర ప్రాంతాల్లో మునగకు మంచి మార్కెట్‌కూడా ఉంది. ఇపుడిపుడే చిన్న చిన్న దేశీయ కంపెనీలు మలేసియా వంటి దేశాల కంపెనీలతో టైఅప్‌ చేసుకుంటున్నాయి. మునగ ఆకుల్లో విటమిన్‌సి ఎక్కువగా ఉంటుంది.
పాలల్లో ఉండే కాల్షియంకంటే నాలుగురెట్లు అధికంగా ఉం టుంది. క్యారట్‌లలో ఉండే విటమిన్‌ఎ కంటే నాలుగురెట్లు ఎక్కువ మునగ ఆకుల్లో ఉంటుంది. అరటిపళ్లలో ఉండే పొటాషియం మూడురెట్లు ఎక్కువ మునగలో లభిస్తుంది. పెరుగులో ఉండే ప్రొటీన్లు రెట్టింపుస్థాయిలో మునగలో లభిస్తాయన్న ది పరిశోధనలే వెల్లడించాయి. మొత్తం 92 పోషక విలువలు, 46 సహజ యాంటీ ఆక్సిడెంట్లు అత్య ధికంగా ఉండే మునగ చెట్టు నుంచి బెరడు, మునగ కాడలు అన్నీ కూడా ఆరోగ్యదాయకమేనన్న ప్రచా రం ఉంది. అంతేకాకుండా ఆయుర్వేద కంపెనీలు పతంజలి, హిమాలయ డ్రగ్‌కంపెనీ, జండు ఫార్మా వంటి కంపెనీలు కూడా భారీస్థాయిలో కొనుగోలు చేస్తుండటంతో వీటికి డిమాండ్‌ పెరిగింది. నాసిక్‌, వార్ధా, రా§్‌ుఘడ్‌, కోల్హాపూర్‌, సంగ్లి, బుల్‌ ధానా, సతారా, పుణె వంటి ప్రాంతాల్లో మునగను సాగు చేస్తున్నట్లు చెపుతారు. ఎక్కువగా సిద్ది వినా యక రకంసాగు చేస్తున్నారు. మూడువేల చదరపు అడుగుల్లో సాగుచేసిన రైతుకు 36టన్నుల మునగ కాడలు దిగుబడి వచ్చి అమ్మకాల్లో ఆ రైతుకు 1.40 లక్షలు వచ్చిందంటే ఇపుడు మునగ సాగుపై ఎంత ఆసక్తి పెరిగిందో అవగతం అవుతుంది.